

   LĪGUMS Nr. 3.3-17/38
Rīgā, dokumenta datums ir tā 
[bookmark: OLE_LINK3][bookmark: OLE_LINK4]elektroniskās parakstīšanas datums

[bookmark: OLE_LINK1][bookmark: OLE_LINK2][bookmark: OLE_LINK51][bookmark: OLE_LINK52][bookmark: OLE_LINK53]Bērnu aizsardzības centrs, reģistrācijas numurs 90002056949, adrese – Ventspils ielā 53, Rīgā, turpmāk – Pasūtītājs, vadītājas Gunitas Kovaļevskas personā, kura rīkojas saskaņā ar Labklājības ministrijas 2023.gada 18. decembra rīkojumu Nr. 23.1-1-01/678 un Ministru kabineta 2023. gada 19. decembra noteikumiem Nr. 784 “Bērnu aizsardzības nolikums”, no vienas puses, un
UAB “MedUS Medical Latvijas filiāle”, reģistrācijas Nr. 40203082942, adrese - Vienības gatve 109, Rīga, LV-1058, turpmāk tekstā – Izpildītājs, tā direktora Ritvara Mežiela personā, kurš rīkojas saskaņā ar izsniegto pilnvaru no otras puses, abi turpmāk kopā saukti – Puses, bet katrs atsevišķi – Puse, savstarpēji vienojoties, bez maldības, viltus un spaidiem, pamatojoties uz iepirkumā Nr. BAC 2024/3.3-18/4 “Kolposkopa iegāde” iesniegto Izpildītāja piedāvājumu un Pasūtītāja 2024. gada 4. aprīlī pieņemto lēmumu par līguma slēgšanas tiesību piešķiršanu, noslēdz šādu līgumu, turpmāk tekstā – Līgums:

1.	Līguma priekšmets
1.1.	Līguma priekšmets ir kolposkopa piegāde, kas ietver  arī sakomplektēšanu, piegādi, pārbaudi, palaišanu un nodošanu ekspluatācijā pilnā lietošanas kārtībā kā arī tehnisko apkalpošanu garantijas laikā un  Pasūtītāja personāla apmācību (turpmāk viss kopā– Prece).
1.2.	Preces tehniskā specifikācija noteikta šī Līguma 1.pielikumā, kas atbilst Izpildītāja iesniegtajam piedāvājumam Iepirkumā. 
1.3.	Par atbilstoši Līguma noteikumiem piegādāto Preci Pasūtītājs apņemas samaksāt Piegādātājam Līgumā noteiktajā kārtībā un apmērā.

2. Līguma summa un samaksas kārtība
2.1. Līguma kopējā summa, saskaņā ar Izpildītāja iepirkumā iesniegto finanšu piedāvājumu Līguma 2.pielikumā ir 13550,00 EUR (trīspadsmit tūkstoši pieci simti piecdesmit euro un 00 centi), ieskaitot pilnīgi visus izdevumus, lai nodrošinātu pakalpojuma pilnīgu izpildi, bez pievienotās vērtības nodokļa  21% apmērā, Līguma kopējā summa ir 16395,50 EUR (sešpadsmit tūkstoši trīs simti deviņdesmit pieci euro, 50 centi), ieskaitot pilnīgi visus izdevumus, lai nodrošinātu pakalpojuma pilnīgu izpildi, ar pievienotās vērtības nodokli 21% apmērā. 
2.2. Preces cenā ir iekļauta atbilstoši tehniskajai specifikācijas sakomplektētās Preces vērtība, kā arī visi izdevumi (nodevas, nodokļi, apdrošināšanas, glabāšanas, transporta u.c. izmaksas), kas saistītas ar Preces piegādi, uzstādīšanu, Pasūtītāja personāla apmācību, garantijas apkalpošanu un rezerves daļu nomaiņu garantijas laikā. 
2.3. Par Līguma noteikumiem atbilstošas Preces piegādi Pasūtītājs samaksā Izpildītāja 2.1.punktā noteikto Līguma summu, Izpildītāja norēķinu kontā, šādā kārtībā:
2.3.1. Pasūtītājs pēc līguma noslēgšanas un Izpildītāja avansa rēķina saņemšanas 15 (piecpadsmit) darba dienu laikā apmaksā Izpildītājam avansu 10 (desmit) procentu apmērā no līguma kopējās summas, avanss tiek iekļauts savstarpējos norēķinos, par apmaksātā avansa apmēru tiek mazināts noslēguma maksājums;
2.3.2. noslēguma apmaksa tiek veikta 15 (piecpadsmit) darba dienu laikā pēc Izpildītāja rēķina saņemšanas un nodošanas - pieņemšanas akta abpusējas parakstīšanas. Apmaksa tiek veikta atbilstoši ar nodošanas – pieņemšanas aktu tikai pēc tam, kad Izpildītājs ir veicis. Pasūtītājs paraksta Iekārtu pieņemšanas – nodošanas aktu tikai pēc tam, kad Piegādātājs ir veicis visu Līguma 4.1. apakšpunktos noteikto pilnā apmērā.
2.4. Par rēķina samaksas dienu uzskatāma diena, kad Pasūtītājs ir ievietojis un palaidis maksājumu Valsts Kases norēķinu sistēmā uz Piegādātāja norādīto bankas kontu, ko apliecina attiecīgais maksājuma uzdevums. 

3. Līguma darbības termiņš
3.1.	Līgums stājas spēkā parakstīšanas dienā un tā darbības laiks ir līdz saistību pilnīgai izpildei, ievērojot Līguma noteikumus.
3.2. Preces piegādes termiņš – 30 dienu laikā no Līguma noslēgšanas dienas.

 4. Preču piegādes un pieņemšanas kārtība 
4.1. Piegādātājs piegādā Preci uz Pasūtītāja noteikto adresi: Vienības gatvē 45, korp.1, Rīgā, piegādes laiku iepriekš saskaņojot ar Pasūtītāju. Preces piegādi, izkraušanu, sakomplektēšanu un uzstādīšanu Pasūtītāja norādītajā telpā/vietā Piegādātājs nodrošina, izmantojot savu transportu un darbaspēku. 
4.2. Pušu pilnvarotie pārstāvji šī Līguma saistību izpildei ir:
	4.2.1. no Pasūtītāja puses: persona, kura veiks Preces pārbaudi un pieņemšanu:  sociālais darbinieks Aija Medne (amata nosaukums, vārds, uzvārds),  tālr. 22405299,  e- pasts aija.medne@bac.gov.lv; 
	4.2.2. no Izpildītāja puses: Ritvars Mežiels prokūrists (amata nosaukums, vārds, uzvārds), tālr. +371 27751276, e- pasts ritvars.meziels@med-us.eu;
	4.2.3. Pasūtītāja kontaktpersona ar Līguma izpildi saistīto jautājumu kārtošanai – Jānis Ukše, tālr. +371 67359138, e-pasts: janis.ukse@bac.gov.lv
4.3. Preces  nodošana un pieņemšana notiek pēc Preces uzstādīšanas, pieslēgšanas darba vietā un tās pārbaudes abu līgumslēdzēju pušu pilnvaroto personu klātbūtnē, pēc Preces piegādes un uzstādīšanas Puses vienojas par Pasūtītāja personāla apmācības veikšanas laiku. 
4.4.	Par Preces nodošanu ekspluatācijā  Izpildītājs sagatavo pieņemšanas – nodošanas aktu, ko paraksta  Pasūtītāja  pārstāvis. 
4.5.   Pasūtītājam ir tiesības  atteikties no līguma noteikumiem neatbilstošas Preces pieņemšanas.
Ja Preces pieņemšanā tiek konstatēta tās pilnīga vai daļēja neatbilstība Līguma noteikumiem, tad Pasūtītāja  pārstāvis paraksta pieņemšanas – nodošanas aktu, kad Izpildītājs ir novērsis visus trūkumus.
4.6. Pasūtītājam ir tiesības pēc Preces nodošanas ekspluatācijā pārbaudīt tās darbību un kvalitāti,   pieteikt Izpildītājam pretenzijas, ja konstatēta Preces neatbilstība Līguma noteikumiem. Iesniedzot pretenziju, Pasūtītājam ir tiesības atsaukt Preces pieņemšanu un šajā gadījumā samaksas  termiņš  (Līguma 2.3.punkts), kā arī garantijas termiņš (6.1.punkts) tiek skaitīts no dienas, kad novērsta Preces neatbilstība un par to parakstīts  pieņemšanas – nodošanas akts.

5. Preces kvalitāte 
5.1. Izpildītājs nodrošina pienācīgu Preces kvalitāti, kā arī  uzstādīšanu un nodošanu ekspluatācijā atbilstoši visām prasībām, kas medicīniskajām ierīcēm noteiktas ES Padomes 1993.gada 14.jūnija Direktīvā 93/42 EEK „Par medicīnas ierīcēm” un Ministru kabineta 02.08.2005. noteikumos Nr.581 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās novērtēšanas kārtība” un citos spēkā esošajos normatīvajos aktos, kā arī iepirkumā un līgumā noteiktajām prasībām.
5.2.  Precei jābūt pievienotiem dokumentiem, kas apliecina atbilstību normatīvo aktu prasībām (EK atbilstības deklarācija, EC sertifikāti, CE marķējums) un lietošanas instrukcijām latviešu valodā. 
5.3.   Nekvalitatīvas vai līguma noteikumiem neatbilstošas Preces gadījumā, ja tas konstatēts Līguma 4.6.punktā noteiktā kārtībā, Izpildītāja pienākums ir uz sava rēķina novērst  Preces defektus vai  10 (desmit) dienu laikā veikt Preces apmaiņu pret  citu kvalitatīvu un līguma noteikumiem atbilstošu Preci.

6. Garantijas termiņš un tehniskā apkalpošana
6.1. Preces garantijas termiņš ir 24 (divdesmit četri) mēneši no pieņemšanas – nodošanas akta parakstīšanas dienas. 
6.2. Garantijas termiņa laikā Izpildītājs bez papildu maksas nodrošina Preces trūkumu novēršanu saskaņā ar Pasūtītāja iesniegtajām pretenzijām.
6.3. Garantijas saistības ir spēkā, ja Pasūtītājs Preces lietošanā ir ievērojis ekspluatācijas noteikumus. 
6.4. Preces garantijas tehnisko apkalpošanu un remontu veic apmācīti speciālisti. 
6.5. Garantijas laikā iekārtas bojājuma gadījumā Izpildītājam jāreaģē uz Pasūtītāja pieteikto problēmu 4 (četru) stundu laikā, saskaņojot ar Pasūtītāju problēmas novēršanas scenāriju un termiņus. Strīdu gadījumā Pārdevējs pieaicina ekspertu.
6.6. Preces remonts jāveic ne ilgāk kā 4 darba dienu laikā kopš pieteikuma izdarīšanas brīža. Izpildītājs veic iekārtas aizvietošanu ar līdzvērtīgu vai labāku iekārtu, ja remonts ilgst vairāk par 4 darba dienām kopš pieteikuma izdarīšanas brīža. 


7. Pušu saistības un atbildība
7.1. Puses par šī Līguma saistību neizpildi, kā arī savas darbības/bezdarbības rezultātā  nodarītajiem zaudējumiem ir atbildīgas Līgumā un Civillikumā noteiktajā kārtībā.
7.2. Izpildītājam nav tiesību līguma izpildi nodot trešajai personai bez Pasūtītāja rakstiskas piekrišanas.
7.3. Izpildītājs ir atbildīgs par piegādājamās Preces pilnīgas vai daļējas bojāejas risku līdz Preces nodošanai ekspluatācijā.
7.4. Izpildītājs nodrošina Preces piegādi rūpnīcas standarta iepakojumā, kas nodrošina pilnīgu Preces drošību pret iespējamajiem bojājumiem to transportējot.
7.5. Izpildītājs apņemas piegādes un uzstādīšanas darbus veikt, netraucējot  medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus elektropiegādē, ka arī ievērot Latvijas Republikā spēkā esošo darba drošības un ugunsdrošības noteikumu prasības.  
7.6. Pasūtītājs apņemas Izpildītājam nodrošināt atbilstošas telpas un pienācīgus apstākļus    Preces nodošanai ekspluatācijā, savlaicīgi veikt Preces pārbaudi un pieņemšanu. 
7.7. Izpildītājam ir tiesības saņemt Līgumā paredzēto samaksu, ja Prece nodota Pasūtītājam līguma 4.punktā noteiktajā kārtībā, ja Pasūtītājs nav iesniedzis pretenziju. 
7.8. Īpašuma tiesības uz piegādāto Preci pāriet Pasūtītājam no dienas, kad Līguma 2.1.punktā noteiktās summas samaksa veikta pilnā apmērā.   
7.9. Par Preces piegādes termiņa nokavējumu Izpildītājs maksā Pasūtītājam līgumsodu 0,2%  apmērā no kopējās līguma summas par katru nokavēto dienu, taču nepārsniedzot 10% no līguma kopsummas. 
7.10. Par samaksas nokavējumu Pasūtītājs maksā Izpildītājam līgumsodu 0,2% apmērā no nesamaksātās summas par katru nokavēto dienu, nepārsniedzot 10% no līguma kopsummas.
7.11. Līgumsoda samaksa neatbrīvo Puses no Līguma izpildes un zaudējumu atlīdzības  pienākuma.
7.12. Pasūtītājam ir tiesības vienpusēji atkāpties no šī Līguma, 10 (desmit) dienas iepriekš rakstiski paziņojot Izpildītājam, ja Prece netiek piegādāta atbilstoši Līguma noteikumiem vai Preces īpašības un kvalitāte būtiski atšķiras no tehniskajās specifikācijās noteiktā. Izbeidzot Līguma darbību šajā punktā noteiktā kārtībā, Izpildītājam ir pienākums atmaksāt no Pasūtītāja saņemto samaksu 10 (desmit) dienu laikā no Līguma izbeigšanas dienas. 

8.	Nepārvaramas varas apstākļi
8.1.  Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir nepārvaramas varas apstākļi kā plūdi, ugunsgrēks, zemestrīce, karadarbība, streiki, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm nevarēja paredzēt un novērst.
8.2.	Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde. Šajā gadījumā neviena Līguma Puse nevar prasīt otrai Pusei atlīdzināt zaudējumus, kas radušies Līguma izbeigšanas rezultātā.
8.3.	Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

9.  Citi noteikumi
9.1. Līgumu var papildināt vai grozīt, izņemot līgumcenas apmēru, pusēm savstarpēji vienojoties. Jebkuras līguma izmaiņas vai papildinājumi tiek noformēti kā vienošanās un pēc parakstīšanas kļūst par šī Līguma neatņemamu sastāvdaļu.
9.2. Visus strīdus un domstarpības, kas varētu rasties Līguma izpildes laikā, Puses  risinās savstarpēju   pārrunu ceļā. 
9.3. Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas Republikas normatīvajos aktos noteiktajā kārtībā.



9.4. Līgums ir spēkā ar parakstīšanas brīdi, Līgums ir sagatavots latviešu valodā un ir parakstīts elektroniski, kopā uz 4 (četrām) lapām, 2 (diviem) pielikumiem, kas ir neatņemama Līguma sastāvdaļa, katrai Pusei viens Līguma eksemplārs, abiem Līguma eksemplāriem ir vienāds juridisks spēks.


10.  Pušu adreses un rekvizīti:

	Pasūtītājs: Bērnu aizsardzības centrs
Reģistrācijas Nr. 90002056949
Adrese: Ventspils iela 53, Rīga, 
LV-1002
Banka: Valsts Kase
Kods: TRELLV22
Konts: LV33TREL218061803400B
Tālrunis 67359128
E-pasts: pasts@bac.gov.lv

	Vadītāja G.Kovaļevska




	Drošs elektroniskais paraksts
ar laika zīmogu



	Piegādātājs:	UAB “MedUS Medical Latvijas filiāle”
Reģistrācijas Nr. 40203082942
Adrese: Vienības gatve 109, Rīga, LV-1058
Banka: Luminor Bank AB
Kods: AGBLLT2XXXX
Konts: LT954010051004004107
Tālrunis +371 27751276
E-pasts: birojs@med-us.eu 

	Direktors Ritvars Mežiels 



	Drošs elektroniskais paraksts
ar laika zīmogu



___________ 


						











	
	
	
	1.pielikums 

	
	


Tehniskā specifikācija
	
	Iepirkumam ID Nr. 2024/3.3-18/4 nolikumam “Kolposkopa iegāde”

	Nr.
	Veicamās funkcijas, tehniskās prasības
	

Pretendenta piedāvājums
	Atsauce uz informatīvo materiālu (links un/vai norādīt lpp.)

	 
	Augstas izšķirtspējas digitālais video kolposkops ar regulējamu statīvu
	Augstas izšķirtspējas digitālais video kolposkops ar regulējamu statīvu - EDAN C6A HD
	

	1.
	Iekārtas raksturojums
	Iekārtas raksturojums
	

	1.1
	Digitālais video kolposkops ar ne mazāk kā 2 100 000 pikseļiem
	Digitālais video kolposkops ar 2 130 000 pikseļiem
	1. lpp.

	1.2
	Automātiskā un manuālā fokusēšana
	Automātiskā un manuālā fokusēšana
	1. lpp.

	1.3
	Ne mazāk kā 60 reižu tālummaiņa
	60 reižu tālummaiņa
	1. lpp.

	1.4
	Full HD izšķirtspēja
	Full HD izšķirtspēja
	1. lpp.

	1.5
	Darba attālums ne mazāk kā no 200 līdz 300 mm
	Darba attālums no 200 līdz 300 mm
	1. lpp.

	1.6
	Skata leņķis vismaz pie 3X palielinājuma ne mazāk kā 100 mm 
	Skata leņķis pie 3X palielinājuma 100 mm 
	1. lpp.

	1.7
	Attēla iesaldēšana
	Attēla iesaldēšana
	5. lpp.

	1.8
	Fotoattēlu un video uzņemšana
	Fotoattēlu un video uzņemšana
	6., 7. lpp.

	1.9
	Kolposkopa video signāla pārraidīšana ar HDMI signālu
	Kolposkopa video signāla pārraidīšana ar HDMI signālu
	8. lpp.

	1.10
	Vismaz trīs zaļās gaismas režīmi
	Trīs zaļās gaismas režīmi
	2. lpp.

	1.11
	Vismaz trīs baltās gaismas režīmi
	Trīs baltās gaismas režīmi
	2. lpp.

	1.12
	LED apgaismojums ar intensitāti vismaz 3000 Lux
	LED apgaismojums ar intensitāti 3000 Lux
	1., 2. lpp.

	2.
	Statīvs
	Statīvs
	

	2.1
	Aprīkots ar riteņiem vieglai pārvietošanai
	Aprīkots ar riteņiem vieglai pārvietošanai
	9. lpp.

	2.2
	Aprīkots ar roku kolposkopa novietošanai, rokai regulējams augstums, grozāma
	Aprīkots ar roku kolposkopa novietošanai, rokai regulējams augstums, grozāma
	9. lpp.

	2.3
	Aprīkots ar monitora stiprinājumu
	Aprīkots ar monitora stiprinājumu
	9. lpp.

	2.4
	Aprīkots ar plauktu portatīvā datora novietošanai
	Aprīkots ar plauktu portatīvā datora novietošanai
	9. lpp.

	2.5
	Statīva bāzes diametrs 580 mm +/- 10 mm
	Statīva bāzes diametrs 580 mm
	1. lpp.

	2.6
	Svarnesība vismaz 45 kg
	Svarnesība 45 kg
	1. lpp.

	3.
	Izmeklējumu pārvaldīšanas programmatūra
	Izmeklējumu pārvaldīšanas programmatūra
	

	3.1
	Iespēja izveidot un drukāt PDF atskaites
	Iespēja izveidot un drukāt PDF atskaites
	10., 11. lpp.

	3.2
	Pacientu izmeklējumu datubāze
	Pacientu izmeklējumu datubāze
	12. lpp.

	3.3
	Uzņemto attēlu pēcapstrāde
	Uzņemto attēlu pēcapstrāde
	13. lpp.

	4.
	Komplektācija
	Komplektācija
	

	4.1
	Vertikāls statīvs
	Vertikāls statīvs
	14. lpp.

	4.2
	Monitors ar stiprinājumu pie statīva, izšķirtspēja ne mazāk kā 1920 x 1080 
	Monitors ar stiprinājumu pie statīva, izšķirtspēja 1920 x 1080 
	1., 15. lpp.

	4.3
	Dators ar kolposkopijas programmatūru
	Dators ar kolposkopijas programmatūru
	15., 16. lpp.

	5.
	Vispārējās prasības
	Vispārējās prasības
	

	5.1
	Piegādājamā iekārta ir CE sertificēta
	Piegādājamā iekārta ir CE sertificēta
	Tiks nodrošināts

	5.2
	Garantija vismaz 24 mēneši
	Garantija 24 mēneši
	Tiks nodrošināts

	5.3.
	Garantijas laikā iekārtas bojājumu gadījumā – tehniskās palīdzības nodrošināšana 4 h laikā no izsaukuma darba laikā un 8 h laikā ārpus darba laika.
	Garantijas laikā iekārtas bojājumu gadījumā – tehniskās palīdzības nodrošināšana 4 h laikā no izsaukuma darba laikā un 8 h laikā ārpus darba laika.
	Tiks nodrošināts

	5.4.
	Ja remonts pārsniedz 3 (trīs) dienas, iekārtas aizvietošana tiek nodrošināta ar līdzvērtīgu.
	Ja remonts pārsniedz 3 (trīs) dienas, iekārtas aizvietošana tiek nodrošināta ar līdzvērtīgu.
	Tiks nodrošināts

	5.5.
	Piegādātājs nodrošina bez papildus samaksas apmācības un konsultācijas par piegādāto Preci.
	Piegādātājs nodrošina bez papildus samaksas apmācības un konsultācijas par piegādāto Preci.
	Tiks nodrošināts





























Pielikums Nr.2
Iepirkuma ID Nr. BAC 2024/3.3-18/4
 nolikumam“Kolposkopa iegāde”




Iepirkuma ID Nr. BAC 2024/3.3-18/4
“Kolposkopa iegāde” 

finanšu piedāvājums 


Saskaņā ar iepirkuma ID Nr. BAC 2024/3.3-18/4 “Kolposkopa iegāde” nolikumā un tehniskajā specifikācijā minētajām prasībām, kopējā līguma summa, ieskaitot pilnīgi visus izdevumus, pilnībā ievērojot iepirkuma nolikuma un tehniskās specifikācijas prasības ir 13 550.00 EUR (trīspadsmit tūkstoši pieci simti piecdesmit euro, 00 centi), bez PVN. 

Finanšu piedāvājumam pielikumā pievienota precīza izmaksu tāme, kurā iekļauti visi izdevumi, lai nodrošinātu pakalpojumu plānotajā apjomā.
Paraksta pretendenta vadītājs vai vadītāja pilnvarota persona¹:
	Vārds, uzvārds, amats
	Ritvars Mežiels, Prokūrists

	Paraksts
	R. Mežiels

	Datums
	20.03.2024







 paraksta Pretendentu pārstāvēt tiesīga persona (saskaņā ar ierakstiem komercreģistrā) vai pilnvarota persona (šādā gadījumā piedāvājumam obligāti jāpievieno pilnvara vai pilnvaras apliecināta kopija). 





Finanšu piedāvājuma pielikums
Izmaksu tāme

	N.p.k.
	Apraksts
	Cena, EUR bez PVN

	1.
	Kolposkopijas iekārta
	11 500,00

	2.
	Transporta izdevumi
	1 600,00

	3.
	Muitas pakalpojumi
	300,00

	4.
	Iekārtas uzstādīšana
	150,00

	Kopā:
	13 550,00

